RESOLUCIÓ de 23 de març de 2018, de la Direcció General de Formació Professional i Ensenyaments de Règim Especial, per la qual s'adapten els annexos de l'Ordre 18/2016, d'1 de juny, de la Conselleria d'Educació, Investigació, Cultura i Esport, per la qual es regula l'accés, l'admissió i la matrícula a ensenyaments de grau mitjà i de grau superior de Formació Professional a la Comunitat Valenciana. [2018/3083]
La Llei orgànica 2/2006, de 3 de maig, d’educació (BOE 04.05.2006), estableix en el títol I, capítol V, article 41, les condicions d’accés a la Formació Professional.
El Reial decret 1147/2011, de 29 de juliol, pel qual s’estableix l’ordenació general de la Formació Professional del sistema educatiu, regula en el capítol III del títol IV l’admissió i la matrícula en els cicles formatius, i en el capítol VI (Ensenyaments de Formació Professional a distància) estableix que les administracions educatives, en l’àmbit de les seues competències, adoptaran les mesures necessàries per a la posada en marxa i funcionament d’aquesta oferta educativa.
L’Ordre 18/2016, d’1 de juny, de la Conselleria d’Educació, Investigació, Cultura i Esport, regula l’accés, l’admissió i la matrícula per a l’alumnat que curse ensenyaments de grau mitjà i de grau superior de Formació Professional en règim presencial en modalitat completa o parcial en centres docents públics i privats amb ensenyaments concertats i semipresencial o a distància en modalitat completa o parcial en centres docents públics de la Comunitat Valenciana.
La disposició addicional tercera de l’Ordre 18/2016, d’1 de juny, de la Conselleria d’Educació, Investigació, Cultura i Esport, faculta la direcció general competent en matèria de formació professional per a modificar per resolució els annexos de l’esmentada ordre amb l’objecte d’adaptar-los a noves titulacions i legislació que incidisca en el seu contingut.
Mitjançant la Resolució de 4 d’abril de 2017, de la Direcció General de Formació Professional i Ensenyaments de Règim Especial, es van actualitzar annexos de l’Ordre 18/2016, d’1 de juny, de la Conselleria d’Educació, Investigació, Cultura i Esport, per la qual es regula l’accés, l’admissió i la matrícula a ensenyaments de grau mitjà i de grau superior de Formació Professional a la Comunitat Valenciana.
Aquesta resolució modifica els annexos per al procés d’admissió en centres sostinguts amb fons públics, i actualitza els que en l’Ordre 18/2016, d’1 de juny, es van publicar, amb la finalitat d’adaptar-los a la legislació vigent.
En virtut del que hem exposat i en ús de les atribucions conferides per l’article 70 de la Llei 5/1983, de 30 de desembre, del Consell, i l’article 16 del Decret 186/2017, de 24 de novembre, del Consell, pel qual s’aprova el Reglament orgànic i funcional de la Conselleria d’Educació, Investigació, Cultura i Esport, i la resta de la legislació general i de pertinent aplicació, resolc:

Primer i únic. Publicació d’annexos
D’acord amb la disposició addicional tercera de l’Ordre 18/2016, d’1 de juny, de la Conselleria d’Educació, Investigació, Cultura i Esport, per la qual es regula l’accés, l’admissió i la matrícula a ensenyaments de grau mitjà i de grau superior de Formació Professional a la Comunitat Valenciana, es modifiquen els annexos següents:
Annex I. Sol·licitud d’admissió en cicles formatius de grau mitjà en règim presencial en oferta completa
Annex II. Sol·licitud d’admissió en cicles formatius de grau superior en règim presencial en oferta completa
Annex III. Sol·licitud d’admissió en centres públics per a cursar cicles formatius de grau mitjà i grau superior en règim semipresencial / a distància en oferta completa
Annex IV. Sol·licitud d’admissió en centres públics per a cursar ensenyaments en oferta parcial de Formació Professional de cicles formatius de grau mitjà i grau superior en règim semipresencial / a distància i en centres públics i privats concertats en el règim presencial
Annex IX-c. Relació provisional per cicle formatiu d’alumnat no admés en la primera opció en cicles formatius de grau mitjà en règim presencial
Annex X-c. Relació definitiva per cicle formatiu d’alumnat no admés en la primera opció en cicles formatius de grau mitjà en règim presencial en la modalitat d’oferta completa
Annex XI-c. Relació provisional per cicle formatiu d’alumnat no admés en la primera opció en cicles formatius de grau superior en règim presencial en la modalitat d’oferta completa
Annex XII-c. Relació definitiva per cicle formatiu d’alumnat no admés en la primera opció en cicles formatius de grau superior en règim presencial en la modalitat d’oferta completa

DISPOSICIÓ DEROGATÒRIA

Única. Derogació d’annexos
Queden derogats els annexos I, II, III, IV, IX-C, X-C, XI-C i XII-C de la Resolució de 4 d’abril de 2017, de la Direcció General de Formació Professional i Ensenyaments de Règim Especial, per la qual es van actualitzar annexos de l’Ordre 18/2016, d’1 de juny, de la Conselleria d’Educació, Investigació, Cultura i Esport, per la qual es regula l’accés, l’admissió i la matrícula a ensenyaments de grau mitjà i de grau superior de Formació Professional a la Comunitat Valenciana.

DISPOSICIÓ FINAL

Única. Entrada en vigor
La present resolució entrarà en vigor l’endemà de la publicació en el Diari Oficial de la Generalitat Valenciana.

València, 23 de març de 2018. La directora general de Formació Professional i Ensenyaments de Règim Especial: Marina Sánchez Costas.